आरयूबी निर्माण शुरू, 7 करोड़ खर्च होंगे, 20 हजार लोगों को फायदा होगा
आखिरकाररेलवे ने आरयूबी का निर्माण शुरू कर दिया है। रेलवे यार्ड से तहसील दफ्तर की सड़क तक बनने वाले आरयूबी के बॉक्स रखने के लिए खुदाई का काम शुरू हो गया है। बॉक्स रखने के लिए रेलवे से ब्लॉक का समय स्वीकृत हो गया है। उम्मीद है कि हाईड्रोलिक मशीन के ठीक होने पर गुरुवार को बॉक्स रखने का कार्य शुरू हो जाएगा। करीब 1 वर्ष पूर्व विधायक राजेंद्र भादू नगरपालिका अध्यक्ष काजल छाबड़ा ने 7 करोड़ रुपए की लागत से बनने वाले आरयूबी का शिलान्यास किया था। पालिका ने रेलवे को राशि भी जमा करवा दी थी, पर रेलवे ने निर्माण शुरू नहीं किया था। इस पर विधायक पालिकाध्यक्ष बीकानेर जाकर रेलवे के उच्चाधिकारियों से बात कर निर्माण जल्द शुरू करने को कहा। इसके 2 माह बाद रेलवे ने आरयूबी का निर्माण शुरू किया है।
इस बीच बुधवार को पालिकाध्यक्ष, पार्षद जगदीश मेघवाल, अजय धींगड़ा, संतोष गिरी पूर्व पार्षद सुनील छाबड़ा ने निर्माण स्थल पहुंच निर्माण की प्रगति के बारे में रेलवे अधिकारियों से जानकारी ली। रेलवे के सीनियर डीईएन(पश्चिम) बलदेवराम ने जानकारी दी कि हाईड्रोलिक मशीन के अचानक खराब होने से बॉक्स रखने का कार्य शुरू नहीं हो पाया। मशीन के रात तक ठीक होने पर उम्मीद है कि सुबह बॉक्स रखने का कार्य शुरू कर दिया जाएगा। पालिकाध्यक्ष ने रेलवे अधिकारियों से कहा कि जनता की समस्या को देखते हुए निर्माण जल्द पूरा किया जाए। सूर्योदयनगरी के लोगों को आने-जाने का रास्ते मिलने से राहत मिल सके। सीनियर डीईएन ने अवगत करवाया कि आरयूबी का निर्माण ढाई माह में पूरा होने पर ब्रिज को आमजन के लिए शुरू कर दिया जाएगा।
शहर के 11 वार्डों के 20 हजार से अधिक लोग सूर्योदयनगरी में रहते हैं। यानि वे रेलवे ट्रैक के पूर्व दिशा में निवास करते हैं। सूर्योदयनगरी के लोग लंबे समय से रेलवे के अस्थाई रास्तों से आवाजाही कर रहे हैं। हालाकि रेलवे ओवरब्रिज बना हुआ है, पर सूर्योदयनगरी का फैलाव अधिक होने से अधिकांश लोगों के लिए रेलवे ओवरब्रिज दूर होने से उनको पूर्व से पश्चिम दिशा में रेलवे ट्रेक को पार कर अस्थाई रास्तों ही आना-जाना पड़ रहा है। प्रभावित वार्ड के पार्षद मेघवाल, धींगड़ा, ज्योति माई विमलसिंह राजपूत, प्रेमसिंह सूर्यवंशी, राजेंद्र आचार्य विपिन यादव का कहना है कि आरयूबी का निमार्ण होने पर उनकी वर्षों पुरानी समस्या का समाधान हो सकेगी, यानि उनको आने-जाने के लिए स्थाई रास्ते की सुविधा मिल सकेगी।
भास्कर ख़ास
37 मीटर लंबा होगा अंडरब्रिज, हल्के वाहनों की रहेगी आवाजाही
रेलवेके सीनियर सैक्शन इंजीनियर(कार्य) ओएस भगासरा के मुताबिक स्वीकृत रेलवे अंडरब्रिज 37 मीटर लंबा, 5 मीटर चौड़ा ढाई फीट ऊंचा होगा। आरयूबी में 24 बॉक्स रखे जाएंगे। रेलवेयार्ड से तहसील दफ्तर की सड़क तक बनने वाले ब्रिज में रोशनी, सीसी सड़क पानी निकासी के लिए जमीन में पाइप डाली जाएगी। आरयूबी से कार, जीप बाइक सहित अन्य हल्के वाहन लोग आ-जा सकेंगे। तहसील सड़क से जुड़ने से पूर्व से पश्चिम दिशा में आने-जाने में लोगों को दिक्कत नहीं होगी।
hin_Deva hin_Deva hin_Deva hin_Deva bho_Deva hin_Deva hin_Deva